সন্ত্রাসী জোসেফের মুক্তি আর একরামুলের মৃত্যুর মধ্যে আওয়ামী লীগের নেতাকর্মীদের জন্য গুরুত্বপূর্ণ বার্তা রয়েছে। জবাবদিহিতাহীন একটি সরকার জনতুষ্টি কিংবা দায়বদ্ধতার জন্য যেকোনো সময় যেকোনো পথ গ্রহণ করতে পারে। কেন জোসেফের মতো শীর্ষ সন্ত্রাসী বা খুনের মামলার আসামিকে রাষ্ট্রপতি ক্ষমা করছেন; অপর দিকে একরামুলের মতো তৃণমূলের নেতা বন্দুকযুদ্ধে মারা যাচ্ছেন। তার কারণ তাদের খুঁজতে হবে। এটি ক্ষমতাসীন দলের ঘোর মাদকতার মতো ক্ষমতার রাজনীতির অসুখ। বিরোধী রাজনৈতিক দলের নেতারা যে সব সময় এমন টার্গেট হবেন তা নয়, ক্ষমতাসীনেরাও এর ফাঁদে আটকে পড়তে পারেন। ফলে একরামুলের মৃত্যু এখন আর অস্বাভাবিক নয়।